Wits skors lektor oor ‘rassistiese aanmerkings’Die Universiteit van die Witwatersrand (Wits) het ŉ lektor met onmiddellike effek geskors hangende ŉ ondersoek nadat hy glo rassistiese aanmerkings gemaak het. Skermgrepe van ŉ e-pos het die naweek op sosiale media versprei waarin daar na betogers as ape verwys word. ŉ Wits-e-posadres is op die skermgrepe sigbaar. Daar word intussen ook ŉ tweede skermgreep versprei waarin die betrokke lektor glo om verskoning vra vir die uitlatings. Wits het intussen in ŉ kort verklaring bevestig die lektor is geskors. “Die lektor sal nie op die universiteit se kampusse toegelaat word nie terwyl die saak deur die universiteit se kantoor vir transformasie en werksverhoudinge hanteer word.” Die universiteit het gesê hy duld nie enige vorm van vooroordeel nie en sal seker maak die saak word spoedig afgehandel. Die skermgrepe van die verskoning wat glo aangebied is na die uitlatings: